Meita on nyt sertifioitu tietoturvalliseksi yhtiöksi!

Meitalle on myönnetty kesällä 2023 ISO 27001-sertifikaatti, joka on globaalisti tunnistettu tapa osoittaa asiakkaille ja sidosryhmille luotettava, laadukas sekä systemaattinen tietoturvan hallinta palveluissa. ISO 27001 keskittyy tietoturvan hallintajärjestelmään. Sen mukaisessa järjestelmässä tiedot pidetään luottamuksellisena, eheinä ja saatavilla.

Meitan saama ISO 27001-sertifikaatti kattaa sisäisten ja ulkoisten ICT‑, talous- sekä henkilöstöpalveluiden kehityksen, tuotannon, logistiikan, projektoinnin, käyttöönotot, hankinnat, tuen, valvonnan ja ylläpidon niin Meita Oy:lle, sen omistaja-asiakkaille kuin niiden omistamille yhtiöille. Meita tuottaa näitä toimipisteissään, asiakkaan tiloissa (lähitukipalvelua annettaessa), yhtiön konesaleissa, tietoliikenteessä sekä pilvipalveluissa. Sertifiointi kattaa siten kokonaisuudessaan Meitan toiminnan ja toimipisteet.

Sertifiointi suoritettiin SGS Finlandin toimesta. Voit lukea lisää Meitan matkasta kohti sertifiointia tietosuojavastaava Joona Turusen blogitekstistä verkkosivuiltamme.